ming030890/wiki-yue-high-quality huggingface dataset:
韋應物

韋應物（粵拼：wai4*5 jing3 mat6；737年—791年），字義博（ji6 bok3），別名韋蘇州（wai4*5 sou1 zau1）、韋江州（wai4*5 gong1 zau1），中國唐代京兆杜陵人（而家陝西西安），係中唐有名嘅詩人，《唐詩三百首》收有佢嘅詩12首。

生平
韋應物係長安人（而家陝西省首府西安），出身自京兆韋氏，係發家自漢朝嘅名門之家，不過到佢嗰代時家道衰落。佢後生時喺太學讀過書。喺太學讀書前，由於任俠負氣，生性崇尚俠義，做咗唐玄宗嘅近衞侍官（三衞郎），出入於宮禁，曾經一度橫行鄉里，蝦蝦霸霸，做人狂放。後來安史之亂起，佢流落失職，歸鄉之後幾貧窮。從此畀心機讀書，及到咗進士，之後佢轉爲下級地方官。由於後悔後生時，從此佢性格變得好高潔，變到清心寡慾，每去邊處居留，佢都要掃地、焚香先至坐低。佢唔係交遊廣闊嘅人，詩友只有劉長卿、顧況（中文：顧況）、釋皎然（日文：釈皎然）；而佢經常將自身譬喻爲陶潛。
廣德年間，韋應物做洛陽丞，之後做河南兵曹。永泰年間，佢嚴懲軍兵啲不正行爲，結果畀人告佢狀，於是佢以病咗爲理由辭任棄官。不過辭官以後佢又重返官途，建中四年（783年）做咗滁州刺史（而家安徽）。貞元元年（785年）改任江州刺史。貞元四年（788年）佢做蘇州刺史。貞元六年（790年）佢引退，寓居喺蘇州城外嘅寺院永定寺，世稱韋蘇州。佢做官期間啲民衆好服佢。喺日後白居易赴任蘇州刺史，佢就對韋應物有幾高評價。唐德宗時嘅貞元七年（791年），韋應物喺蘇州嘅官舍過身，嗰陣時佢約54歲。所以確證嘅係，大和年間生存嘅劉禹錫赴任蘇州刺史時並無佢嘅任官推薦。

文學
據吳經熊，韋應物作詩年間，時勢動盪，無强力嘅中央統治，尤其係安史之亂對佢影響好深，呢啲都反映到佢嘅詩作。吳經熊分析《滁州西澗》中「無人嘅船飄蕩喺荒野」（野渡無人舟自橫）嘅意象，係意味住國家呢部船無一個人掌舵。據學者阮獻黎，喺唐代詩歌史中韋應物屬「自然」派。佢吟詠自然嘅詩幾工巧，當中以自然之靜、山水之美爲主題嘅詩最優秀。呢種詩風繼盛唐嘅孟浩然、王維之後，佢同柳宗元一齊並稱爲「王孟韋柳」，係唐代山水田園詩嘅四位代表。傳落嘅有《韋蘇州集》10卷（又叫《韋江州集》）。
韋應物有段唔尋常嘅人生，開頭時放䠋（fong3 pe5），之後又變虛心，畀心機讀書，然後變成清廉嘅官員，對民衆嘅疾苦曉得幾透。呢兩種極端嘅生活方式影響到佢思想同詩歌藝術嘅複雜性。
縱觀佢嘅全部作品，寫隱士嘅閒暇同心情嘅詩佔大份，如呢啲：《寄全椒山中道士》、《東郊》、《答李儋》、《效陶彭澤》、《幽居》
遞種類型嘅詩雖少啲，但亦有幾多作品。佢嘅感慨詩有好多讚做「滿腔憂時憫世」，如呢啲：《登高望洛城作》、《登重玄寺閣》、《擬古詩十二首》
另外，佢亦有啲詩對統治階級有明顯嘅憤恨，同時深切同情勞動人群，如詩《廣德中洛陽作》、《答崔都水》、《雜體五首》
喺描寫方面，散落喺佢嘅詩度有好多「極美而精細」嘅畫面，可以喺呢啲詩中搵到：《滁州西澗》、《賦得暮雨送李曹》、《東郊》、《長安遇馮著》、《夕次盱眙縣》
另外，佢寫嘅一類有關朋友同熟人嘅詩亦幾受注意，因爲呢啲詩好熱切、透露真情，如呢啲詩：《淮上喜會梁川故人》、《寄李儋元錫》、《初發揚子寄元大校書》、《送汾城王主簿》、《秋夜寄丘員外》等等。
喺藝術上，佢嘅詩好似陶潛，得到白居易、蘇軾讚賞（特別係五言詩）；喺研究界評價佢風格淡遠清麗，所謂「簡而不陋，美而不豔」。

詩作舉例
韋應物嘅作品有五言古詩（《幽居》）、五言絕句（《聞雁》）等。
滁州西澗
獨憐幽草澗邊生，
上有黃鸝深樹鳴。
春潮帶雨晚來急，
野渡無人舟自橫。

聞雁
故園渺何處？
歸思方悠哉。
淮南秋雨夜，
高齋聞雁來。

賦得暮雨送李曹
楚江微雨裏，建業暮鐘時。
漠漠帆來重，冥冥鳥去遲。
海門深不見，浦樹遠含滋。
相送情無限，沾襟比散絲。

淮上喜會梁川故人
江漢曾為客，相逢每醉還。
浮雲一別後，流水十年間。
歡笑情如舊，蕭疏鬢已斑。
何因北歸去，淮上對秋山。

送汾城王主簿
少年初帶印，汾上又經過。
芳草歸時徧，情人故郡多。
禁鐘春雨細，宮樹野煙和。
相望東橋別，微風起夕波。

秋夜寄丘員外
懷君屬秋夜，
散步詠涼天。
山空松子落，
幽人應未眠。
寄全椒山中道士
今朝郡齋冷，忽念山中客。
澗底束荆薪，歸來煮白石。
欲持一瓢酒，遠慰風雨夕。
落葉滿空山，何處尋行跡？

幽居
貴賤雖異等，出門皆有營。
獨無外物牵，遂此幽居情。
微雨夜來過，不知春草生。
青山忽已曙，鳥雀繞舍鳴。
時與道人偶，或隨樵者行。
自當安蹇劣，誰謂薄世榮。
韋恩·格雷斯基

韋恩·格雷斯基，係一個加拿大、美國冰球運動員、餐飲家，亦係大馬主。
韋恩惠勒

韋恩·惠勒（英文：Wayne Bidwell Wheeler，1869年11月10號—1927年9月5號），美國俄亥俄州人。係美國嘅一位律師、反沙龍聯盟嘅阿頭，亦係20世紀美國禁酒令嘅起草人。
韋托特

韋托特（粵拼：wai4 tok3 dak6，法文：Sylvain Wiltord，1974年5月10號—）係個退咗役嘅法國足球運動員，踢過前鋒，舊時效力過英超球會阿仙奴。
鶴藪營地

鶴藪營地，香港營地之一，專畀露營，喺鶴藪，石坳山東側，介乎鶴藪水塘同鶴藪圍之間，離鶴藪道唔遠，有支路入，英文叫Hok Tau Campsite。屬八仙嶺郊野公園，行政上歸北區。營地屬中型，有營位二十到五十。水源取自水喉。歸漁農及自然護理署管。
營飲食用得燒烤爐、檯、櫈，着要晾有晾衫架，有廁所、浴室，另有涼亭。

交通
粉嶺火車站出面小巴站，有五十二號B小巴去到鶴藪圍總站，再沿鶴藪道向鶴藪水塘行，途中就會見到招牌。
鶴虱屬

鶴虱屬（學名：Lappula）係紫草目紫草科嘅一個屬。
鶴見智美

鶴見智美（1979年10月12號—）係日本足球員，司職中場，效力過甲府風林，清水心跳，及大阪櫻花。
鶴臣

鶴臣（英文：Roy Hodgson，1947年8月9號—）係英倫足球員同足球教練，執教過瑞士、阿聯酋、芬蘭同英倫嘅代表隊，重有各地多間足球會。2017年起做英格蘭超級足球聯賽球隊水晶宮足球會領隊。
鶴藪

鶴藪（英文：Hok Tau），香港一地，喺粉嶺東部，離粉嶺鬧市甚遠。地爲盆地，平地甚多，啱晒耕田。當中以鶴藪圍爲主要村落。鶴藪南面山谷，係鶴藪水塘。當地主要務農。
鶴藪附近係八仙嶺郊野公園範圍。

名
鶴藪，按字義指鶴嘅藪，卽係巢。起源不明，可能鶴藪圍成族搬入時，就用舊村個名。

地理
丹山河係地方主要水源。上游已變成鶴藪水塘。下游近軍地流入梧桐河。

物產
鶴藪白菜仔（又叫「鶴藪白」，俗寫「學斗白」）係香港出名嘅菜。

舟車
主道有鶴藪路，中間有迴旋處出入流水響路，再出沙頭角公路去沙頭角或粉嶺市區。公共交通只有專綫小巴。
鶴藪水塘

鶴藪水塘（藪字讀「鬥」，英文：Hok Tau Reservoir）係香港一水塘，喺粉嶺東部鶴藪。水塘鶴藪圍以南，沙羅洞以北。鶴藪主要係蓄水畀附近村落灌溉用，唔係好似香港多數水塘噉供水畀全香港。
維基同享有多媒體嘅嘢：Hok Tau Reservoir
鶴見聰貴

鶴見聰貴（1986年12月22號—）係日本足球員，司職中場，效力過湘南比馬，及鳥取飛翔。
鶴科

鶴科係一種大型嘅雀鳥，擁有長頸，長腿，儀態亦相當優雅。喺動物分類學上係屬於鳥綱中鶴形目嘅一個科，成員包括好多著名嘅鶴類，現時有15種共4個屬：
冠鶴亞科 BALEARICINAE
Genus 冠鶴屬Balearica
黑冠鶴, Balearica pavonina
灰冠鶴, Balearica regulorum
鶴亞科SUBFAMILY GRUINAE - 典型嘅鶴
Genus 鶴屬
灰鶴, Grus grus，亦叫做歐亞鶴Eurasian Crane
加拿大鶴, Grus canadensis
美洲鶴, Grus americana
赤頸鶴, Grus antigone
澳洲鶴, Grus rubicunda
白鶴, Grus leucogeranus
白枕鶴, Grus vipio
白頭鶴, Grus monacha
黑頸鶴, Grus nigricollis
丹頂鶴, Grus japonensis
Genus 蓑羽鶴屬Anthropoides
藍蓑羽鶴, Anthropoides paradisea
蓑羽鶴, Anthropoides virgo
Genus 肉垂鶴屬Bugeranus
肉垂鶴, Bugeranus carunculatus

分布
15種鶴分布五大洲嘅濕地。有遷徙特性。

歷史
根據化石證據顯示，大約喺6000萬至7000萬年前，鶴類響全世界雀鳥總數中所佔嘅比例，比而家大好多，但喺有史以嚟，佢哋嘅數目下降速度比其他雀鳥快好多。

繁殖動向
香港動植物公園裏面養嘅藍鶴
鶴類係非常受歡迎嘅雀鳥，好多動物園都有飼養鶴。
響香港，現時只有香港動植物公園先有飼養鶴類，主要有丹頂鶴，白枕鶴，灰冠鶴同藍鶴。而以前荔園動物園同維多利亞公園嘅舊鳥籠亦有飼養。維多利亞公園過去曾有人用氣槍射殺白枕鶴。
鶴見區 (大阪)

鶴見區 (大阪)係日本楔位文，重未完成，麻煩你幫手補充內容。
香港動植物公園

香港動植物公園（英文：Hong Kong Zoological and Botanical Gardens），減筆爲動植物公園，人稱兵頭花園，舊書亦寫公家花園（英文Public Gardens），係香港最耐歷史嘅公園。公園響香港島中環雅賓利道，俾羅便臣道、己連拿利、上亞厘畢道及花園道等幾條街圍住。公園佔地5.6公頃。公園大門口響雅賓利道。以前係由市政局管轄，後改由康樂及文化事務署管理。行政上歸中西區。
公園喺正香港禮賓府側。

歷
公園東北，近上亞厘畢道入口，有支1928年起嘅紀念碑
1841到1842年之間，兵頭花園係香港總督官邸。去到1848年，香港政府已經有起植物公園嘅計劃，之不過，因為冇錢而押後，最後要 1853年先開始起。1864年8月6號，個公園第一期開放畀公眾用。由於公園以北係上亞厘畢道，係港督府嘅所在地，而香港總督名義係三軍統帥，所以就叫佢做兵頭。因為咁，人人都叫呢個公園做兵頭花園。1871年，公園全面開放，改咗個名做香港植物公園。
顧名思義，當時香港植物公園內以植物為主。但由1876年起，公園開始養埋雀鳥同哺乳動物，畀遊客觀賞。
當時公園佈局，可分爲下中上三層，斜喺山上。中層有大噴水池，當時叫水景，公園屢次重建，但必定原地再建水景。喺十九世紀時，好多西人細路、僕婢喺度玩。黃昏有西樂演奏。而中層尚有養雀巢同果園。1876年，香港總督堅尼地卸任。喺上層1877年，公園立咗前港督堅尼地嘅銅像，由香港總督德輔親自點題。立像紀念堅尼地促成公園全面開放，同埋佢響香港嘅貢獻。喺1890年，公園職員人工支出，係銀八千零七十五員六毫九仙。
公園響1931年到1933年暫停開放，以便響公園底起水庫。
香港日治時期，公園俾日軍改名做大正公園，重起埋香港神社。公園裏面堅尼地銅像都運咗去日本熔咗。戰後1958年，就改咗放英王佐治六世嘅銅像。後尾公園擴建，留畀哺乳動物同爬蟲類居住。為咗反映公園裏面多咗好多動物，喺1975年就改名做香港動植物公園。
過去亦有一啲世界知名人士以野生動物基金會嘅名義前往公園參觀，例如愛丁堡公爵（1983年）同英國安妮公主（1988年）。

地理環境
地處扯旗山北坡。
最高處海拔：100米；
最低處海拔：62米。
成個公園俾花園道、羅便臣道、己連拿利以及上亞厘畢道圍住。其中雅賓利道將公園一分為二，有條行人隧道連埋。

設施
喺公園嘅英王佐治六世銅像
公園東部（舊公園）：已故英王佐治六世全身銅像、兒童遊樂場、鳥舍、植物溫室、噴泉平臺花園
養動物嘅歷史可追溯至1876年，飼養品種同模式仿傚自英國澤西動物園（Jersey Zoo）。當中包括雀鳥、靈長目同爬蟲類等。
黑臉琵鷺
黃盔犀鳥
400隻雀鳥：美洲紅鸛、長冠八哥、黃頸黑雁、巴拉望孔雀雉（以前市政局管轄嘅年代，重養過全數十幾種孔雀雉品種，重成為全球首宗成功繁殖個案）、多種鳳冠鳩、鶴類（而家主要係丹頂鶴同埋藍鶴），重有其他水鳥好似笑翠鳥、林鴛鴦、黑臉琵鷺等。現時亦放養一啲金剛鸚鵡，犀鳥品種。
市民響公園嘅溫室裏面影蘭花
香港茶
植物溫室種咗超過150個品種，包括蘭花、蕨類植物、鳳梨科植物、攀緣植物同埋室內植物等。
公園西部（新公園）：主要飼養哺乳動物同爬蟲類。
狐獴
環尾狐猴
70幾隻哺乳動物：由於公園面積太細，容納唔到大象同長頸鹿呢啲大型動物，但係就養咗幾種稀有嘅靈長目同其他細隻嘅品種。公園現時養嘅物種包括：
婆羅洲紅毛猩猩（1978年增設籠舍）、紅頰黑猿、皇狨猴、獅狨猴、金頭獅狨猴、棉頂狨、環尾狐猴、合趾猿、白面僧面猴、領狐猴。
另有狐獴同埋霍氏樹懶。喺市政局管理嘅時候，公園重養過美洲豹、針鼴、古氏樹袋鼠等等珍貴動物。而家為咗方便管理，盡量減少動物數量
盾臂龜
70幾隻爬蟲類動物：主要養一啲陸龜品種，例如盾臂龜。2006年，兩隻揚子鱷由北京動物園運抵公園嘅爬蟲館度養，而家已經死咗。
教育及展覽中心（2008年12月影）
展覽中心入面嘅主角，係美洲豹小花，佢以前嚮動植物公園住咗19年
公園有植物1,000幾種，大部份源自熱帶及亞熱帶地區。 
包括香港本地及外國嘅主要品種，例如松樹、柏樹、榕樹（又叫無花果樹）、棕櫚樹（尤其係王棕）、桉樹、玉蘭、茶花、杜鵑同埋春羽等等。
罕有嘅植物有水杉、福氏臭椿、克氏茶（又叫紅皮糙果茶）、葛量洪茶同金花茶。
形態、葉形、樹皮及果實都非常獨特嘅南洋杉、旅人蕉、王棕、寶塔樹、細葉桉及第倫桃等。
公園內經常散發住玫瑰、米仔蘭、九里香、桂花、山指甲同埋白蘭嘅陣陣幽香。
常綠植物：洋紫荊、宮粉羊蹄甲、刺桐、紅千層、魚木、厚葉黃花樹、石栗同埋鐵刀木都會輪住開花。
秋季有楓香同埋落羽松增添秋色。
公園南部設有「藥用植物園」。
2008年12月，全新嘅「教育及展覽中心」開幕，位置喺新公園舊美洲豹籠嗰度。

附近觀光熱點
香港公園
太平山山頂：響花園道嘅登山纜車總站，搭山頂纜車。
香港助產士管理局

香港助產士管理局（Midwives Council of Hong Kong）係香港公營機構，負責提供香港助產士嘅培訓同監管助產士。2008年嘅主席係岑素圓。

史
香港助產士管理局前身係助產士管理委員會，喺1910年香港法例《助產士註冊條例》頭次制定時起名。《1997年助產士註冊(修訂)條例》將助產士管理委員會改名做助產士管理局，1999年9月30號正式成立。
香港動漫電玩節

香港動漫電玩節 (粵拼：heung1 gong2 dung6 maan6 din6 waan2 jit3)，以前叫做香港漫畫節又或者香港動漫節，第一次舉辦喺1999年，2008年改咗名做動漫電玩節，係香港集合咗漫畫、動畫、電玩、玩具同模型嘅一個大型展覽，每年都會喺香港會展舉行。

歷史
香港動漫電玩節嘅展覽索引(2005-2008)同入場券(2006-2008)
香港電玩動漫節嘅前身係香港漫畫節 (Hong Kong Comics Festival)，由1999年起開始喺每年嘅7月底舉行，成立之前漫畫商只係喺香港書展入面展出。漫畫節舉辦初期，主要參展商都係漫畫嘅出版商，隨著近年大會喺同場舉辦埋香港電玩展，吸引咗好多電腦遊戲同網上遊戲廠商參展。由於本地嘅漫畫業界發展成熟，漫畫人物近年逐步由書走入動畫世界，所以大會喺2006年開始，將「漫畫節」改咗做「香港動漫節及電玩展」。到咗2008年正式合併為「香港動漫電玩節」 (ACGHK，即係“Animation-Comic-Game Hong Kong”)。

「漫畫節」自1999年嘅發展
1999年以前，漫畫商都會喺香港書展展銷，但因為人數眾多，而且大部分訪客嘅興趣係漫畫，亦都曾經發生過逼爆玻璃嘅情況。所以，書展自此同漫畫節分家。
1999年，第一屆香港漫畫節喺7月14至19日，喺九龍灣國際展貿中心舉行。
2000年，因為反應熱烈，主辦單位開始將展覽場地改喺香港會議展覽中心舉行。當中引入Cyber嘉年華，推介更多嘅數碼產品。
2004年，漫畫節吸引咗日本動畫頻道Animax冠名贊助，改名做Animax香港漫畫節2004。
2006年起，香港漫畫節正式改名做香港動漫節 (Ani-com Hong Kong) ，並同香港電玩展 (Hong Kong Game Fair) 一齊舉行。
2008年起，結合做香港動漫電玩節 (ACGHK，即係Animation-Comic-Game Hong Kong)。

2020年(停辦)
第22屆香港動漫電玩節展期原定喺2020年7月24號至7月28號期間喺香港會議展覽中心內舉行，但係受到武漢肺炎疫情影響，主辦單位初期縮小展覽規模同將展期提早一日至7月27號結束；其後因為7月武漢肺炎疫情有反覆跡象而延至2021年1月1號至1月4號舉行；但去到2020年12月出現嘅武漢肺炎疫情有反覆跡象，最終喺12月8號宣佈停辦。
第7屆「Creative Paradise 創天綜合同人祭」因為近期香港經濟問題以及運作上遇上嚴重虧損問題而暫停舉辦，並由「2020 ACGHK 同人區」取而代之同第22屆香港動漫電玩節會喺1樓展覽廳一併舉行。

2021年
第23屆香港動漫電玩節展期喺2021年7月23號至7月26號喺香港會議展覽中心內舉行。
因為食環署突然為展覽場地設限，展場館內只能維持50%嘅容納量。有網民表示，7月24號同25號下晝更加需要輪候超過3個鐘先可以進入展館，表示排隊等候過程仲容易散播病菌。

代言人
香港動漫電玩節每年都有安排代言人造勢。曾經做過代言人嘅藝員有：
香港動漫電玩節（2008年–而家）：
李靜儀 (歌星)、陳芷尤（2014年）
張景淳、陳華鑫（2013年）
魏焌皓、張慧雯（2012年）
高海寧、王淑玲 (2011年）
劉俐、Donut (組合)（劉瑋欣、許麗燕、胡心諾、何嘉兒、曾寶玲、朱裕琳）（2010年）
趙碩之，戴夢夢，陳若嵐(Melody)（2009年）
黑Girl（前稱黑澀會美眉）（2008年）
香港動漫節（2006年–2007年）：
鄭融（2007年）
Twins (蔡卓妍，鍾欣桐)（2006年）
香港漫畫節（1999年–2005年）：
梁洛施（2005年）
女生宿舍 (陳美詩、廖雋嘉、梁靖琪、張曼伶)（2004年）
麥浚龍（2003年）
梁詠琪（2002年）
陳冠希（2001年）
小雪 (香港)(蔡雪敏)（2000年）
謝霆鋒（1999年）
香港加泰人權自由集會

香港加泰人權自由集會（Hong Kong-Catalonia Solidarity Assembly）係反逃犯條例修訂運動之中一次集會，2019年10月24號喺中環遮打花園舉行，為咗聲援加泰羅尼亞嘅示威者。主辦單位宣稱有3,000人參加，警方就話高峰期有550人。
香港區域法院

香港區域法院係香港一個原訟法院，層級喺裁判法院之上、高等法院之下，喺灣仔港灣道12號灣仔政府大樓。
英治時期全香港曾經有六間地方法院，1991年合併成一間，主權移交後改叫區域法院。
香港區議會委任議席爭議

香港區議會委任議席一直係香港政制發展入面其中一個主要嘅爭議，反對委任議席嘅人認為，委任議席做法唔民主。

英屬香港時期（1997年前）
喺1982年引入選舉前，區議員全部由港督委任，其後已逐步減少。

香港主權移交後、取消委任議席前（1997年－2014年）
喺2013年，立法會通過修改區議會條例，2015年香港區議會選舉 (選出2016年議員喺2016年1月1號上任)全面取消68個區議會委任議席。

取消委任議席後（2015年－2022年）
喺2019年，香港經歷反送中運動，親中派因為逆民意而行，就算200萬人出嚟反對修訂逃犯條例，佢哋都堅持如期修例。結果，佢哋喺年底嘅區議會選舉大敗。
去到2020年，北京未經諮詢或香港人同意，強行訂立《港版國安法》，又大幅度削減立法會直選議席。當時就有聲音話香港政府會恢復委任制，當時外間就批評做法大倒退。

政府未經諮詢或港人同意復設委任議席（2023年起）
睇埋：完善地區治理建議方案同區議會資格審查委員會
喺2023年5月，香港政府喺未經諮詢或香港人同意之下，宣佈喺2023年香港區議會選舉入面，將直選議席數目大幅度削減，數目甚至仲少過1982年第一次區議會選舉嗰陣，又引入政府單方面判定嘅國安審查。呢個做法引起咗好多2019年當選嘅區議員反對，形容咁樣係閹割民選議席、假選舉。《明報》社論亦批評，做法過度收緊，令政治光譜收窄，政治人才喺小圈子入面流轉，嚟嚟去去都係同一班人，最後只會令一批「紅二代」、「富二代」等特權階級占據各類公職。
黃耆屬

黃耆屬（粵拼：wong4 kei4 suk6，學名：Astragalus ），係豆目豆科蝶形花亞科嘅其中一個屬。
黃背心運動

黃背心運動（法文：Mouvement des Gilets jaunes）係2018年11月喺法國爆發嘅大型反政府示威。
起因係法國政府不斷加燃油稅，令法國人不滿油價上升同生活成本高，以及指責新稅改唔均真，等工薪同中產階層畀得零舍多咗。示威者要求取消改革計劃及法國總統馬克龍落台。到12月3號為止，已經死咗4個人，傷咗超過700個平民同過百個差人。
呢次事件個名來自黃色嘅反光背心。
响比利時、荷蘭同意大利亦有人響應。
黃腳鱲

黃腳鱲（學名：Acanthopagrus latus），又寫做黃腳𩶘，書面語叫黃鰭棘鯛，係種食用魚，生物分類屬輻鰭魚綱鱸形目鯛科棘鯛屬。
黃膊頭瓢蟲

一隻黃膊頭瓢蟲喺度食一隻蚜蟲。
黃膊頭瓢蟲（yellow-shouldered ladybird；學名：Apolinus lividigaster）係一種瓢蟲，特徵係頭對上有一笪黃色。
黃耀煌

黃耀煌（粵拼：wong4 jiu6 wong4，英文：Terrence Huang，1990年2月28號—）係香港無綫電視基本藝人合約男藝員，2010第24期無綫電視藝員訓練班學員，跟住喺娛樂台做主持。
黃老

黃老，哲學一門，黃指黃帝，老指老子，以道家為本，加入法家、名家、陰陽家、墨家、儒家一啲原素，綜合而成。喺戰國時出現，演化成漢初七十年政治哲學，武帝劉徹後借儒術粉飾太平滿足自己，廢黃老，政治哲學為人所忘。其時司馬遷寫史記，實則以史推崇黃老。後漢道家、陰陽家合流，轉為求仙術，稱黃老道，已非漢初黃老。黃老道經張角等多代演化成道教。黃老傳世文獻唔多，至出名有淮南子，直至馬王堆漢墓，發現帛書老子，背面有其他經文，先至揭開當時黃老面貌。
黃帝為戰國突然推冒起傳說帝王，唔見於尚書，春秋時所無，記戴紛雜，綜合都難倒司馬遷。司馬遷寫史記先至定形。推斷同齊國有關，齊人好幻想，多神怪故事，亦有說田齊奪姜齊，推黃帝以示其源流。齊人好辯論，設稷下學宮。稷下學宮門生眾多，各家思想參雜，傳播到各國，尤其係法家、陰陽家。黃帝個名同陰陽五行有關，既得神格，漸漸加到各種技術，成為無所不包嘅始祖，甚至係戰國各族以至係異族嘅始祖，因此唔少著作託名黃帝，或託名黃帝臣下。
有鑑於秦因以法家苛政而亡。君法寡欲嘅黃老就代替法家，成漢初政治主流。黃老借老子道德經所言，無為而治，君主要少欲，由得民休養生息。然而黃老又同老子唔同，解釋道順天地而行，人間各有所位，重名形，君臣有上下之分，不然逆就不吉。又推崇機智，見機行事，要識睇時勢，時機未到忍耐，時機到就必須作為。臣要識睇君意，曉功成身退，以免兔死狗烹，莫為君主殉死，寧投他方。
黃腹鼬

黃腹鼬（Mustela kathiah）屬於鼬科，係一種小型嘅食肉動物。分佈由斯里蘭卡，中國南部至東南亞好多地區都有蹤影。

生活習性
資料唔多，只知道佢係日行性，鍾意茂密嘅森林。食嚙齒類動物為主，但亦會襲擊雀同其他小動物。行動速度快，繁殖數量多。
黎明章

黎明章係伊斯蘭教典籍《可蘭經》入面嘅第89章（蘇拉）。
黎時煖

黎時煖係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。

其他重大政治表態
喺2014年雨傘革命期間，佢連同另外五名宗教領袖曾經發表聯合聲明，表示願意做府同佔領者之間嘅溝通橋樑。
黎智英案

黎智英案係一單同香港國家安全法有關嘅案。被告係《蘋果日報》創辦人黎智英，連同同《蘋果日報》相關嘅3間公司，被控2項《港區國安法》第29條嘅「串謀勾結外國或者境外勢力危害國家安全」嘅控罪，同埋1項《刑事罪行條例》嘅「串謀刊印、發佈、邀約發售、分發、展示及或複製煽動刊物」嘅控罪。案件重審理緊。

保釋爭議
2020年12月23號，黎智英本嚟申請保釋並獲高等法院國安法指定法官批准，但律政司唔服，以《香港國安法》第42(2)條向終審法院提出上訴，最後2021年2月9號終審法院裁定律政司上訴得直，撤銷黎智英嘅保釋。

參與國安案件律師資格爭議
2022年10月19號，黎智英本嚟請咗英國御用大律師Tim Owen做辯護律師並獲高等法院首席法官批准，但律政司唔服，終審法院亦唔受理上訴。跟住香港政府就提請全國人大常委會要求解釋冇本地執業資格嘅律師可唔可以參與國安案件，人大喺12月30號表決通過解釋，話呢個情況香港法院要先攞到行政長官嘅證明書。黎智英之後提出司法覆核，指控國安委建議入境處拒批Owen簽證嘅做法係越權，但因為國安委決定唔受司法覆核挑戰，所以高等法院拒批司法覆核。
黎明死線

《黎明死線》（Dead by Daylight）係個恐怖題材嘅電子遊戲，2016年推出，入面除咗原創角色，亦有嚟自其他恐怖題材遊戲系列。
黎明行動

黎明行動廣義上係指香港由2019年11月11號到11月22號逢禮拜一到五朝早搞嘅反逃犯條例修訂運動嘅示威行動嘅統稱，形式包括「三罷」（罷工、罷課、罷市）同埋針對交通嘅唔合作運動。而「黎明行動」本身同時亦係2019年11月11號嗰日嘅行動代號（即係「雙十一三罷」）。
黎明行動逢禮拜一到五輪流用一個行動代號，分別係「黎明」、「破曉」、「晨曦」、「曙光」、「旭日」，五個代號意思都同日出有關，同包含咗日字部嘅字。第二個禮拜就加「2.0」字眼識別。
黎明行動早期強調係「三罷」，不過絕大部份人好難長期罷工，所以實際上都係以阻礙交通為主，效果以第一個禮拜比較明顯，到第二個禮拜隨住吐露港公路同東鐵線恢復通車，雖然紅磡海底隧道未通返車，但效果已經明顯唔及第一個禮拜。加上中大同理大衝突之後，示威者勢力元氣大傷，活動亦越嚟越少人參與，踏入第三個禮拜就無再繼續話要搞。
黎明詩

黎明詩（英文：Stephanie Lai，1965年6月15號—2024年3月28號）係香港女歌手同電影演員，第十四屆十大中文金曲最有前途新人獎銅獎得主（金銀獎得主分別係郭富城同劉錫明），活躍於1990年代，1998年嫁畀銀行高層Eric Fung後淡出娛樂圈，做過兩年保險，至2004年婚姻出現問題。2017年同老公分居期間出櫃（英文：Coming out），認同Kelly啱啱開始咗。佢亦都係烹飪高手。
陸羽茶室

陸羽茶室，係香港一間茶樓，1933年開張，初頭舖址響中環永吉街，1976年搬到士丹利街。茶室個名取自中國茶聖陸羽。
陸良

陸良係中國雲南曲靖南部一個縣，東面係羅平縣，西面宜良縣，南面同師宗、瀘西、石林三縣相連，北面就係麒麟區、馬龍區。總面積1989平方公里，人口60萬，全年生產總值307.22億元人民幣。
2021年全縣轄中樞、同樂2街道辦事處，馬街鎮、三岔河鎮、板橋鎮、芳華鎮、召誇鎮、大莫古鎮、小百戶鎮7個鎮，活水鄉、龍海鄉2個鄉， 1個華僑管理區，148個村（居）委會。
陸炳雄

陸炳雄（Tony Luk），加拿大華人商人，祖籍廣東清遠，喺香港出世，之後喺安大略省讀高中。佢創辦咗加雄集團，主要提供翻譯、移民、諮詢旅遊等服務。

早年生涯
佢16歲去咗加拿大讀高中，最早接觸嘅工作係派報紙同送薄餅，大學畢業後喺多倫多一間麥當勞全職工作兩年。

各地政府公職
根據佢嘅個人網頁介紹，佢擔任過加中貿易促進會會長，加中海外交流協會會長，中國全國政協十二屆海外列席代表。佢亦介紹自己，屬於加拿大50幾個社團嘅執行會長，理事或者成員，仲有中國全國50幾個唔同團體嘅職務。
因應佢嘅公職工作，佢喺2017年獲頒加拿大「最傑出25位移民獎」。

政治參與同立場
陸炳雄喺一帶一路同《香港國家安全法》嘅議題上，都展現咗親北京政府嘅傾向，又曾經對加拿大華人進行推廣《香港基本法》嘅工作。
喺2017年6月，佢就曾經接受中國內地媒體訪問，形容一帶一路為香港人提供良機，去參與香港同中國內地嘅經濟發展。
喺2020年5月，北京繞過香港立法會落實《香港國家安全法》，引起香港民主派同國際社會反彈同譴責。不過，通過前夕，全加華人聯會（華聯會）試圖代表當地華人去支持北京嘅決定，包括陸炳雄在內嘅多個當地華人領袖都有表態，結果引起爭議，有唔少華人批評華聯會無資格代表佢哋。而前中國駐澳洲官員，其後脫離中共嘅陳用林亦形容，華聯會呢個組織由中共操控，係中共喺加拿大嘅代理政府。
喺2020年12月，陸炳雄（Tony Luk）宣布參加多倫多市議員士嘉堡-愛靜閣（Scarborough Agincourt）選區嘅補選，呢場補選共有27個候選人（當中華人就有4個）。
陸羽

陸羽（luk6 jyu5，733年—804年），字鴻漸，一名疾，字季疵，自號竟陵子、桑苧翁、東岡子，又號茶山御史，因為寫咗世界第一部茶葉專著《茶經》而出名，畀人嗌做茶聖。
陸虎

陸虎（1986年4月24號—），係中國大陸歌手，佢喺湖南大眾傳媒職業技術學院畢業。2007年攞到快樂男聲長沙賽區冠軍、全國第13名，賽後轉入幕後發展，為黃雅莉、張杰等歌手寫歌，做製作人，出道至依家，出咗2張專輯。
陸莉

陸莉（簡化字：陆莉，1976年8月30號—）係中華人民共和國體操運動員，有「中國體操公主」之稱。籍貫湖南長沙。
1992年夏季奧林匹克運動會，陸莉以10分滿分贏咗高低槓金牌，重攞到平衡木銀牌同埋女子團體賽第四。奧運會之後宣佈退役。
1658年

1658年係平年。

大件事
8月21號：日本改元萬治。

響呢年死嘅人
7月31號：沙賈汗，蒙兀兒汗國第五任皇帝。
9月3號：克倫威爾，頭一任英倫聯邦嘅護國公。
1760年

1760年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
清：乾隆二十五年
越南
後黎朝：景興二十一年
朝鮮半島
朝鮮：英祖三十六年
檀紀：4093年
日本
寶曆十年
皇紀：2420年
佛曆：2302年 - 2303年
回曆：1173年 - 1174年
猶太曆：5520年 - 5521年
儒略曆：1759年12月21號 - 1760年12月20號
1760年代

1760年代係指1760年去到1769年之間嗰十年。
1125年

1125年係平年。

大件事
金兵捉咗遼天祚帝耶律延禧，遼國滅亡。
金兵分東西兩路入侵宋朝。
1328年

1328年係閏年。

大件事
11月14號：大元第七個皇帝阿速吉八（元天順帝）失蹤。

響呢年出世嘅人
10月21號：朱元璋，明太祖高皇帝。

響呢年死嘅人
8月15號：也孫鐵木兒（元泰定帝），係大元第六個皇帝。(1293年出世)
9月26號：伊本泰米葉，14世紀伊斯蘭教法學家。(1263年出世)
1324年

1324年係閏年。

大件事
廣東惠、潮、南、恩各州饑荒。
1855年嘅瑞典

1855年嘅瑞典係介紹瑞典喺1855年嗰陣發生過啲乜事。
1855年

1855年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國（農曆）
清：咸豐四年十一月十三～咸豐五年十一月廿三
太平天國：太平天國五年
劉麗川：天運三年
大成：洪德元年
越南：嗣德八年
朝鮮半島
哲宗六年
檀紀：4188年
日本（天保曆）
嘉永七年十一月十三～嘉永七年十一月廿六，安政元年十一月廿七～安政二年十一月廿三
皇紀：2515年
佛曆：2397年～2398年
回曆：1271年4月11號～1272年4月21號
猶太曆：5615年4月11號～5616年4月22號
修正儒略日（MJD）：-1416 - -1052

大件事
8月1號：咸豐黃河大改道，係距今最後一次嘅黃河改道，自此黃河離開明清故道，奠定今日黃河河道嘅基礎。亦係1128年南宋改道以來，黃河時隔700幾年後，再次流返入渤海，唔再奪淮入黃。
法國同琉球簽咗一份不平等條約—《琉法修好條約》。
1854年嘅瑞典

1854年嘅瑞典係介紹瑞典喺1854年嗰陣發生過啲乜事。
1856年

1856年係閏年。

大件事
山西蝗災。山西有太行山屏蔽住，之前無試過有蝗災，古語都話：「蝗蟲不吃山西。」
3月31號：簽咗巴黎條約，克里米亞戰爭完咗
9月2號：天京事變發生
10月8號：“亞羅號事件”
10月23號：英國海軍以“亞羅號事件”做理由打中國，開始咗第二次鴉片戰爭。
11月4號：美國總統大選

響呢年出世嘅人
3月6號：楊仁山
4月27號：清穆宗愛新覺羅載淳，中國清朝第十任皇帝
12月18號：祖些夫湯臣（Joseph John "J. J." Thomson），英國物理學家，佢發現電子。

響呢年死嘅人
2月17號：海涅（Heinrich Heine），德国革命民主主義作家（1797年出世）
3月18號：砵甸乍爵士，第一任港督。（1789年出世）
7月9號：阿伏加德羅（Amedeo Avogadro），意大利化學家，阿伏加德羅常數個名係由佢而來（1776年出世）
9月2號：楊秀清，太平天國東王（1821年出世）
11月2號：韋昌輝，太平天國北王
11月2號：秦日綱，太平天國燕王

文化、藝術
英國來華傳教士麥都思寫咗宗主詩篇。
1854年

1854年係平年。

大件事
美國同琉球簽咗一份不平等條約—《琉美修好條約》。
美國同日本江戶幕府簽咗一份《神奈川條約》。

文化、藝術
倫敦會來華傳教士美魏茶寫咗八篇《警惡箴言》。
2015年日本乙組職業足球聯賽

2015年日本乙組職業足球聯賽係第17屆日本乙組職業足球聯賽賽事。
2015湖南衛視節目巡禮

2015湖南衛視節目巡禮，即2015年湖南衛視招商會，係中國大陸湖南廣播電視台（HBS）旗下電視頻道湖南衛視同廣告客戶推出嘅一系列冠名、廣告招商同埋公佈2015年戲劇節目、綜藝節目等播出計劃。巡禮分幾個部份舉行，以「在一起，更青春」做主題，喺10月25號率先喺貴陽舉行，隨後輾轉到北京、上海、廣州、南京等地。2014年11月13號返到長沙做最後嘅發佈會。
2015年嘅節目將喺湖南衛視同湖南衛視高清頻道同步播出，湖南衛視擁有完整版權嘅節目喺新媒體平台將由芒果TV全網獨播。

劇集
睇埋：中國大陸電視劇一覽 (2015年)
2015年之前，湖南衛視喺夜晚時段共有3個劇場，分別係「金鷹獨播劇場」，喺夜晚7點30分播出；「鑽石獨播劇場」，喺逢星期三、四夜晚10點播出；「青春星期天」，喺逢星期日夜晚10點播出。
2015年，週末播出嘅「青春星期天」撤銷，調整至逢星期日、一播出，並更名做「青春進行時」。
2015年1月6號起，鑽石獨播劇場播出時間調整，由原本嘅逢星期三、四夜晚10點播出改做逢星期二、三夜晚10點播出。
2015年2月1號起，湖南衛視劇集播放安排略有調整，金鷹獨播劇場由原先嘅3集播出量調整做2集播出量，即逢星期日—星期四夜晚8點—夜晚10點2集連播，星期五—星期六夜晚7點30分—夜晚8點10分播出一集。
2015年第三季度起，為應對其他衛視星期日季播節目帶來嘅收視壓力，《青春進行時》嘅播出時間同鑽石獨播劇場對調。自7月5號起，《青春進行時》調整至逢星期二、三夜晚10點播出，《鑽石獨播劇場》調整至逢星期日、一夜晚10點播出。
2015年11月30號起，《鑽石獨播劇場》調整至星期日、一、二夜晚10點播出，《青春進行時》調整至星期三、四夜晚10點播出。

青春進行時
以下劇目喺網絡平台全部由芒果TV全網獨播。

7點半節目帶
2015年2月1號起，湖南衛視喺星期日—四夜晚7點30分—夜晚8點10分推出新嘅節目帶，以人文、社科、紀錄、生活服務類節目為主。
註：標“#”的節目湖南衛視擁有完整版權。

綜藝、娛樂、真人騷節目
註：標“#”嘅節目湖南衛視擁有完整版權。

演唱會、晚會、電影
註：標“#”嘅節目湖南衛視擁有完整版權。
2015年日本甲組職業足球聯賽

2015年日本甲組職業足球聯賽係第23屆日本甲組職業足球聯賽賽事。
2015年曼谷炸彈襲擊

2015年曼谷炸彈襲擊，係2015年8月17號發生喺泰國首都曼谷景點四面佛嘅一場炸彈爆炸。截至18號有23死123傷。

傷亡
截止8月18號，今次件事令到23人死，123人受傷。一個菲律賓籍人同四個中國籍人士確認係死咗。
2015年歐洲歌唱大賽

2015年歐洲歌唱大賽（英文：Eurovision Song Contest 2015）係第60屆歐洲歌唱大賽，主辦地係上屆冠軍國奧地利嘅維也納，最後由瑞典攞冠軍，俄羅斯攞亞軍。
呢屆比賽係中國第一次對歐洲歌唱大賽進行轉播，轉播商為湖南廣播電視台，並由伍洲彤同梁翹柏擔任中方解說嘉賓。
2015年薩那清真寺自殺式炸彈襲擊

2015年沙那清真寺爆炸事件係2015年3月20號喺也門薩那省薩那發生嘅連環爆炸案 。當地嘅巴度（al-Badr）同哈樹斯（al-Hashoosh）兩座清真寺喺晌禮祈禱（英文：Zuhr prayer）嗰陣受到自殺式炸彈襲擊。爆炸總共令到至少137人瓜老襯，同351人受傷。
Aleph

ʾĀlep 係原始迦南字母表嘅第一個字母，後來漸漸演變咗做其他字母，包括腓尼基字母（Aleph）、敘利亞字母 ܐ（'Ālaph）、希伯來字母 א‎（Aleph）以及阿拉伯字母 ا‎（ʾAlif）。

Aleph 原本表示「牛」，係由埃及聖書體入面牛頭嗰個象形文字
度拎嚟用。
希臘字母Α源於 Aleph，不過就由聲門塞音變咗做母音。後來又演變做拉丁字母 A 同埋基里爾字母 А。
希伯來字母 א‎ 嘅 Unicode編碼係 U+05D0.
Albussac

Albussac係法國嘅一個市鎮，位置喺戈雷茲。
Alef

Alef 係一隻停咗產嘅並發編程語言，由貝爾實驗室嘅 Phil Winterbottom 設計做 Plan 9 作業系統嘅一部分。佢用編譯嘅類 C 語言實現咗 Newsqueak 嘅基於通道嘅並發模型。
Alet-les-Bains

Alet-les-Bains係法國嘅一個市鎮，位置喺奧德。
Alboussière

Alboussière係法國嘅一個市鎮，位置喺阿爾代什。
CNBLUE

CNBLUE（韓文：씨엔블루），係韓國嘅一隊男團。
CN塔

CN Tower（粵拼：粵化口語音：si1 en1 tau1 waa4，法文：Tour CN，直譯 ｢加拿大國家鐵路塔｣），書面語寫CN塔，普通話有時音譯西恩塔，係加拿大多倫多嘅一座塔；1973年2月開始起，1976年6月23號開幕，建築師係時任多倫多大學建築系院長 John Andrews。佢高553米，2007年之前曾經係全世界最高嘅塔，之後畀哈利法塔超越咗。
佢係旅遊景點，塔上面有旋轉餐廳，但係其實座嘢係起嚟畀電訊用，最頂係用嚟做電視廣播同發射其他無綫電訊號嘅天綫。
佢個名個 ｢CN｣ 係指加拿大國家鐵路。1968年12月，加拿大國家鐵路（CN）同加拿大太平洋鐵路（CPR）公佈喺佢哋喺多倫多市中心多咗出嚟嘅地改建，原先計劃起一個叫 ｢大多市中心｣（Metro Centre）嘅大型地產項目，包括三座巨型發射塔，同清拆聯合車站將佢搬去湖濱，後來政府話唔會搬車站，項目告終，但係電視塔就照起，不過加拿大太平洋鐵路退出項目，剩返 CN。
CO

一氧化碳：化學式係CO。
鈷：化學式係Co。
公司：簡稱寫成 Co.
科西嘉文嘅ISO 639 alpha-1代碼
英格蘭高車士打地區嘅郵編
.co：哥倫比亞地區嘅域名
.co.*：大多數國家嘅商業組織機構成日用嘅第一域名。
美國大陸航空嘅IATA代碼
科莫省嘅ISO 3166-2:IT代碼
美國嘅哥羅拉度州
co，一個 RCS 命令，係 check out 嘅簡寫
CMS-2

CMS-2 係美國海軍用嘅嵌入式系統程式語言。佢係開發標準化高級電腦程式語言嘅早期嘗試，目的係提高代碼嘅可移植性同埋可重用性。CMS-2 主要係為美國海軍嘅戰術數據系統 (NTDS) 開發。
CN

鎶：化學元素，符號Cn。
氰：一種由碳同氮組成嘅有毒化合物，符號(CN)2，結構式N≡C—C≡N。
腈：一種由碳同氮組成嘅有毒化合物，符號CN，結構式R−C≡N。
2-氯苯二酮：有機化學講嘅苯乙酮衍生物，歐美國家用CN嚟形容佢。
賽璐珞：有機化學講嘅合成樹脂。
鈣調磷酸酶：生物學講嘅一種蛋白酶。
Cn：三角函數嘅根系表達式
大新華航空嘅IATA代碼
C. N. Jayadevan（英文：C. N. Jayadevan）：印度共產黨嘅政治人。
C. N. Ashwath Narayan（英文：C.N. Ashwath Narayan）：印度人民黨嘅政治人。
加拿大國家鐵路：簡稱同品牌名稱 CN
CN塔：加拿大多倫多標誌性建築。
CN中心：加拿大英屬哥倫比亞州喬治王子城嘅一間體育中心。
愛爾蘭County Cavan嘅車牌註冊冧巴
意大利Cuneo省嘅車牌註冊冧巴

有關
CNN：美國嘅電視台。
兩個拉丁字母嘅搞清楚
CMYK色彩模式

CMYK色彩模式，又嗌印刷四分色模式或印刷色彩模式，簡稱CMYK，係傳統四色印刷嘅數學模型，呢種色彩模式代表嘅係某種色喺實際印刷嗰陣需要溝幾多份量嘅油墨。CMYK 值通常用百分比表示，例如 0C 91M 76Y 6K 代表 ｢唔落青色墨，紅色墨落 91% 網，黃色墨落 76% 網，黑色墨落 6% 網｣。由於佢表示嘅係油墨實際上可以印到嘅色，好多RGB色彩模式表示到嘅色佢都表示唔到。
（所謂四分分色，係指將正稿分成 CMYK 四部分，因為工業印刷嘅時候四隻色係分開印嘅。）
由於用墨量會因紙質同油墨牌子有分別，所以除非要準確控制用墨量或者控制網點（例如保證印出嚟嘅細字係冇網點嘅純色），而今一般都唔會喺 CMYK 模式做正稿，而係喺最後一個工序先將排嗮版嘅嘢一次過轉做 CMYK，呢種做法叫 RGB workflow。

輸出
工業用嘅印刷機，印彩色通常都係四色彩印，所以同 CMYK 色彩理論上有直接對應，最多只係按實際需要調校一下用墨份量，印刷用嘅正稿所以亦都可能要求係 CMYK。家下喺街邊賣啲打印機同彩色複印機，如果係鐳射打印，大多數亦都可以直接用 CMYK。
但係市面上嘅噴墨打印機好多因為標榜可以印相⸺即係要處理好多 CMYK 冇可能表達嘅色⸺好早開始已經有用其他色嘅墨（即係印刷上講嘅專色），所以就算接受 CMYK 嘅輸入，輸入嘅 CMYK 同實際嘅用墨量都未必有直接關係。例如，一啲較為平價嘅嘅噴墨打印機款式雖然只係用標準嘅 CMYK 四色墨，但係如果用 CMYK 色彩模式直接輸出，啲色（黑色尤其明顯）會淺咗，理由係部機嘅驅動程式係首先用算法將 CMYK 嘅輸入轉成 RGB，然後再用第隻算法轉返做 CMYK 輸出，結果恁住唔使轉，反而轉咗兩次，結果啲色錯嗮。
CNN

CNN，全名有線電視新聞網（Cable News Network），係美國一間電視台頻道，1980年開台，而家係華納兄弟探索嘅子公司。

收視
喺特朗普唔再係美國總統之後，根據尼爾森媒體研究，CNN嘅黃金時段收睇人數響5個星期內跌咗45%。
據「尼爾森NV」嘅統計，CNN響2022年第一個星期嘅收視率較2021年同期跌咗將近8成。
1962年嘅瑞典

1962年嘅瑞典係介紹瑞典喺1962年嗰陣發生過啲乜事。
1962年亞洲運動會

第四屆亞洲運動會，於1962年8月24號至9月4號响印尼首都雅加達舉行，會期為12日。
印尼攞到第四屆亞運會舉辦權之後，因為政治同宗教原因，拒絕會員國以色列同中華民國（台灣）參賽，結果搞到印尼畀國際奧委會暫停會籍。
今屆亞運會第一次為參賽隊伍建立亞運村。
1961年嘅南韓

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:1961年嘅南韓。如果個提名未完成同埋響討論頁度無留言嘅話，噉呢個標籤就可以拎走。
大韓民國
年
1958 1959 1960 1961 1962 1963 1964

年
1958 1959 1960 1961 1962 1963 1964
1961年嘅南韓係介紹南韓喺1961年嗰陣發生過啲乜事。
1961年嘅臺灣

1961年嘅臺灣係介紹臺灣喺1961年嗰陣發生過啲乜事。
1962年嘅南韓

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:1962年嘅南韓。如果個提名未完成同埋響討論頁度無留言嘅話，噉呢個標籤就可以拎走。
大韓民國
年
1959 1960 1961 1962 1963 1964 1965

年
1959 1960 1961 1962 1963 1964 1965
1962年嘅南韓係介紹南韓喺1962年嗰陣發生過啲乜事。
1961年嘅瑞典

1961年嘅瑞典係介紹瑞典喺1961年嗰陣發生過啲乜事。
1962年FIFA世界盃

第7屆FIFA世界盃足球賽（英文：1962 FIFA World Cup）係1962年喺智利度辦嘅世界盃足球賽。呢屆世界盃最後由巴西隊攞咗冠軍。
1962年

1962年係平年。

大件事
2月9號：臺灣證券交易所開業。
2月20號：美國頭一位太空人約翰格蘭嘅太空船安全降落巴哈馬羣島附近嘅大西洋海面。
3月1號：美國航空一客機由紐約市New York International (Idlewild) Airport（而家嗌甘迺迪國際機場）飛去洛杉磯國際機場期間失事，機上95人咸不剌死晒。
3月2號：緬甸將軍吳奈溫發動政變奪取政權，成為咗緬甸嘅阿頭。
3月18號：法國同阿爾及利亞喺法國埃維昂簽停火協定，結束阿爾及利亞解放戰爭。
3月19號：卜戴倫首張專輯《卜戴倫 (專輯)（英文：Bob Dylan (album)）》發行。
3月25號：鎮壓阿爾及利亞獨立運動嘅法國軍官喺巴黎受審。
7月1號：第6屆日本參議院議員通常選舉。
7月29號：紐約帝國大廈開工粉飾外牆，係帝國大廈1932年落成以嚟頭一次裝修。
8月17號：東德國邊防軍開槍打死Peter Fechter，佢係頭一個試圖爬過柏林圍牆被射死嘅人。
8月24號至9月4號：1962年亞洲運動會喺印尼首都耶加達舉行。
8月27號：水手2號發射，飛向金星。
8月31號：西印度羣島聯邦（英文：West Indies Federation）瓦解。
9月1號：颱風溫黛吹襲香港，130人死，53人傷同36隻遠洋船遇事，係香港史上破壞力最勁嘅颱風。
10月5號：披頭四喺英國推出首張大碟Love Me Do。
10月5號：占士邦系列頭一部電影《鐵金剛勇破神秘島》喺英國上畫。
10月8號：第3屆朝鮮最高人民會議選舉。
10月9號：烏干達由英國獨立。
10月22號：喺古巴飛彈危機中，美國總統約翰甘迺迪宣佈軍事封鎖古巴，要求蘇聯撤出喺古巴部署嘅導彈。
10月28號：古巴飛彈危機—蘇聯領袖赫魯曉夫宣佈撤走古巴導彈。
11月6號：聯合國大會通過第1761號決議，譴責南非嘅種族隔離政策。
12月21號：挪威頭一個國家公園龍達訥國家公園（Rondane nasjonalpark）成立。

文學
《古都》：日本作家川端康成嘅長篇小說。
68年

68年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：永平十一年
朝鮮半島
高句麗：太祖王十六年
新羅：脫解王十二年
百濟：多婁王四十一年
檀紀：2401年
日本
垂仁天皇九十七年
皇紀：728年
佛曆：611年
猶太曆：3828年 - 3829年

大件事
中國第一間佛寺白馬寺喺洛陽建成。
69

69係68同70之間嘅自然數。

文化
69式：一種性姿勢
6ix9ine（英文：6ix9ine）：美國饒舌歌手。
690年

690年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
唐：載初二年
周：天授元年
日本
持統天皇四年
皇紀：1350年
690年代

690年代係指690年去到699年之間嗰十年。
C-統御

C-統御（英文：C-command）係一種句法關係。如果話「節點 A C-統御節點 B」，即係指
每粒支配 A 嘅節點，都係支配住 B 嘅。
A 唔支配 B 而 B 唔支配 A。
一個節點會 C-統御佢嘅「姐妹」同埋佢啲姐妹節點嘅所有「枝葉」。不過 C-統御呢種關係可以係唔對稱嘅。
C. Michael Spriggs

C. Michael Spriggs（1948年10月3號—）係英國詞曲作家、結他手、音樂製作人。

經歷
佢喺尼亞加拉大學主修作曲同音樂理論。2004年，佢打入水牛城音樂名人堂。
C--

C--（C減減）係一種好似 C 嘅程式語言。佢嘅創建者、函數式程式研究人員 Simon Peyton Jones 同埋 Norman Ramsey 將佢設計做畀電腦用嘅「非常高級語言」，而唔係畀人類寫嘅。
C2C

C2C（粵拼：si1 tu6 si1），全名 consumer to consumer（由消費者去消費者）係指一個普羅消費者嘗試吸引第個普羅消費者買自己嘅嘢，簡單嘅例子有一般市民大眾之間買賣二手貨。
C++

C++（英文讀「c–plus–plus」；粵文讀「C 加加」）係一隻多用途高階程式語言，同時配有低階部份。佢同時兼顧唔同編程方法，好似程序編程，資料抽象，物件導向編程，同通用編程。1990年代起，C++成為最受歡迎嘅程式商用語言。
1983年，Bjarne Stroustrup響貝爾實驗室寫出 C++。初頭係加強C程式語言，包括類，虛擬函式，符號覆用，多重承繼，模同例外處理。1988年起佢成為國際標準ISO/IEC 14882:1998，之後修訂做 ISO/IEC 14882:2003。家下標準重有發展。
209年

209年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：建安十四年
朝鮮半島
高句麗：山上王十三年
新羅：奈解王十四年
百濟：肖古王四十四年
檀紀：2542年
日本
神功皇后攝政九年
皇紀：869年
佛曆：752年
猶太曆：3969年～3970年